En lastbil væltede tirsdag formiddag, da en container pludselig gled af sporet, da den var ved at blive trukket op på lastbilen. Lastbilen væltede, og en renovationsmedarbejder, som sad i førerhuset kom lettere til skade ved uheldet. Uheldet skete på genbrugspladsen på Aalborgvej ved Nibe. Manden måtte hjælpes ud af beredskabet, som pillede forruden ud af lastbilen. Han blev kørt til sygehuset, da han klagede over smerter i skulderen og ribbenene. Hør vagtchef ved Nordjyllands Politi, Peter Redder, fortælle om episoden i videoklippet øverst.

Referat:
En renovationsarbejder er kommet til skade på genbrugspladsen på Aalborgvej ved Nibe, da en lastbil, pludselig væltede. Han sad selv i førerhuset, da uheldet skete, og måtte hjælpes ud af redningsmandskabet.